ຄື້ນອາກາດຮ້ອນ ເຮັດໃຫ້ຊາວອິນເດຍ ເສຍຊີວິດກວ່າ 500 ຄົນແລ້ວ
ຄື້ນ​ອາກາດຮ້ອນ ​​ຢູ່ທາງພາກໃຕ້ ຂອງປະ​ເທດ​ອິນ​ເດຍ​ ເຮັດໃຫ້ຄົນເສຍຊີວິດແລ້ວ ຫລາຍກວ່າ 500 ຄົນ .
ຄື້ນຟອງຄວາມຮ້ອນໃນ ປະເທດອິນເດຍໄດ້ເຮັດໃຫ້ຫລາຍກວ່າ 500 ຄົນເສຍຊີວິດໄປແລ້ວ ແລະບັນດານັກພະຍາກອນອາກາດ ຄາດວ່າ ສະພາບອາກາດ ຮ້ອນຈັດດັ່ງກ່າວ ຍັງຈະດຳເນີນຢູ່ຕໍ່ໄປ ອີກໃນໄລຍະສອງສາມມື້ຂ້າງໜ້ານີ້ ການເສຍຊີວິດສ່ວນໃຫຍ່ໄດ້ເກີດຂຶ້ນຢູ່ທີ່ລັດ Andhra Pradesh ແລະລັດ Telangana ທາງພາກໃຕ້ຂອງປະເທດ ບ່ອນທີ່ກົມອຸຕຸ ນິຍົມ ທຳນາຍວ່າ ອຸນຫະພູມຈະຖີບຂຶ້ນສູງກາຍ 40 ອົງສາ Celsius ຢ່າງໜ້ອຍໄປຈົນຮອດ ທ້າຍເດືອນນີ້ ຄື້ນຟອງຂອງຄວາມຮ້ອນ ໄດ້ເຮັດໃຫ້ອຸນຫະພູມໃນແຕ່ລະວັນ ສູງເຖິງ 48 ອົງສາ celcius ໃນຮອບອາທິດຜ່ານມາ ທີ່ເຮັດໃຫ້ມີຜູ້ເສຍຊີວິດເພີ້ມຂຶ້ນ ໂຮງໝໍ ກຳລັງປິ່ນປົວພວກຄົນເຈັບເປັນຈຳນວນຫລວງຫລາຍ ທີ່ໄດ້ຕາກແດດ ແລະສູນ ເສຍນ້ຳໃນຮ່າງກາຍຫຼາຍໂພດ ຈຶ່ງເຮັດໃຫ້ບັນດາເຈົ້າໜ້າທີ່ ຮຽກຮ້ອງໃຫ້ປະຊາຊົນຢູ່ໃນ ເຮືອນ ແລະຫລີກລ່ຽງການອອກແຮງງານໃນຕອນທີ່ມີຄວາມຮ້ອນເອົ້າທີ່ສຸດໃນແຕ່ລະມື້